Ühispank pakub SEB Grupi siseselt soodsamaid arveldusi
Tänasest on arveldused SEB Grupi siseselt Ühispanga klientidele märksa soodsamad ja kiiremad, teatas Ühispank.
SEB Gruppi kuuluva Eesti Ühispanga kaudu on Balti riikides ja Põhja-Euroopas arveldamine soodsam võrreldes teiste regiooni pangagruppidega. Eesti Ühispanga klientidele on igapäevasteks partneriteks kujunenud Latvijas Unibanka Lätis ja Vilniaus Bankas Leedus. Alates tänasest on välismakse maksumuseks SEB Grupi Baltikumi pankadesse 25 EEK-i.
Samuti laienevad soodustused Ühispanga klientidele terves SEB Grupis, sooritades makseid Soome, Rootsi, Norra, Taani, Poola, Saksamaale, Suurbritanniasse, ?veitsi või Luksemburgi. Välismakse täissumma saajale SEB võrku on tänasest 100 EEK-i ja välismakse kulud kahasse SEB võrgu pankadesse on 50 EEK-i.